b"\n_START_ARTICLE_\nRietavas\n_START_SECTION_\nHist\xc3\xb2ria\n_START_PARAGRAPH_\nRietavas va ser esmentada per primera vegada en fonts escrites al voltant de 1253. Durant l'edat mitjana va pert\xc3\xa0nyer a la terra de Ceklis. L'Antiga Rietavas va ser descrita el 1527. Des de 1533 Rietavas era coneguda com una ciutat, encara que els seus drets com tal no es van concedir fins al 1792. Durant els segles XIV i XV va ser un dels m\xc3\xa9s importants centres de defensa de Samog\xc3\xadtia i tamb\xc3\xa9 una cru\xc3\xaflla de camins comercials._NEWLINE_El 1835 es va establir un hospital i quatre anys m\xc3\xa9s tard una escola de la parr\xc3\xb2quia. El 1859 es va crear l'escola d'agricultura de Rietavas que es va tancar en 1863. El 1853 es va edificar l'actual esgl\xc3\xa9sia cat\xc3\xb2lica dedicada a Sant Miquel Arc\xc3\xa0ngel. La ciutat tamb\xc3\xa9 va esdevenir un important centre de tecnologia progressista de l'\xc3\xa8poca. El 1882 es va construir la primera l\xc3\xadnia telef\xc3\xb2nica a Litu\xc3\xa0nia que connectava Rietavas i Plung\xc4\x97. El 1892 va comen\xc3\xa7ar a produir electricitat sent la primera estaci\xc3\xb3 d'energia del pa\xc3\xads. El 17 d'abril de 1892 a la Pasqua es van encendre els primers llums en el parc i l'esgl\xc3\xa9sia._NEWLINE_Durant el per\xc3\xadode d'entreguerres es van establir una biblioteca p\xc3\xbablica el 1928 i una sala de cinema el 1931. Despr\xc3\xa9s de la Segona Guerra Mundial, va esdevenir el centre del districte municipal fusionant-se amb Plung\xc4\x97 el 1963 i va recuperar la seva posici\xc3\xb3 de municipi l'any 2000._NEWLINE_L'escut d'armes de Rietavas va ser confirmat per decret del President el 1996."